CELEX: 62021TN0242
Language: da
Date: 2021-05-04 00:00:00
Title: Sag T-242/21: Sag anlagt den 4. maj 2021 — Pšonka mod Rådet

5.7.2021   
            
            
               DA
            
            
               Den Europæiske Unions Tidende
            
            
               C 263/26
            
         
      Sag anlagt den 4. maj 2021 — Pšonka mod Rådet
      (Sag T-242/21)
      (2021/C 263/35)
      Processprog: tjekkisk
      
         Parter
      
      
         Sagsøger: Artem Viktorovyč Pšonka (Kramatorsk, Ukraine) (ved advokat M. Mleziva)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets afgørelse (FUSP) 2021/394 af 4. marts 2021 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (1) og Rådets gennemførelsesforordning (EU) 2021/391 af 4. marts 2021 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine (2) annulleres, for så vidt som denne afgørelse og denne gennemførelsesforordning finder anvendelse på sagsøgeren.
               
            
                  —
               
               
                  Rådet for Den Europæiske Union tilpligtes at bære sine egne omkostninger og betale de af sagsøgeren afholdte omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende vedrørende en tilsidesættelse af retten til god forvaltning
                  
                              —
                           
                           
                              Sagsøgeren har bl.a. begrundet sit søgsmål med den omstændighed, at Rådet for Den Europæiske Union ikke handlede med omhu i forbindelse med vedtagelsen af den anfægtede afgørelse, eftersom det inden vedtagelsen af den anfægtede afgørelse hverken undersøgte de af sagsøgeren fremsatte påstande eller de af denne fremlagte beviser, der taler for ham, og eftersom det grundlæggende støttede sig på det kortfattede resumé fra den offentlige anklagemyndighed i Ukraine og ikke anmodede om yderligere oplysninger om efterforskningens forløb i Ukraine.
                           
                        
            
                  2.
               
               
                  Andet anbringende om en tilsidesættelse af sagsøgerens ejendomsret
                  
                              —
                           
                           
                              Sagsøgeren har i denne forbindelse gjort gældende, at de restriktive foranstaltninger, der er blevet vedtaget over for ham, er uforholdsmæssige, går videre end, hvad der er nødvendigt, og udgør en tilsidesættelse af folkeretlige garantier vedrørende beskyttelse af sagsøgerens ejendomsret.
                           
                        
            
                  3.
               
               
                  Tredje anbringende om en tilsidesættelse af sagsøgerens grundlæggende rettigheder, som han er sikret i konventionen til beskyttelse af menneskerettigheder og grundlæggende frihedsrettigheder
                  
                              —
                           
                           
                              Sagsøgeren har i denne forbindelse gjort gældende, at såvel hans ret til en retfærdig rettergang og til en formodning om uskyld som hans ret til forsvar og ret til beskyttelse af privat ejendom blev tilsidesat i forbindelse med vedtagelsen af de restriktive foranstaltninger over for ham.
                           
                        
            
         (1)  EUT 2021, L 77, s. 29.
      
         (2)  EUT 2021, L 77, s. 2.